CELEX: 32005R0218
Language: el
Date: 2005-02-10 00:00:00
Title: Κανονισμός (ΕΚ) αριθ. 218/2005 της Επιτροπής, της 10ης Φεβρουαρίου 2005, σχετικά με το άνοιγμα, και τον τρόπο διαχείρισης, αυτόνομης δασμολογικής ποσόστωσης για το σκόρδο από την 1η Ιανουαρίου 2005

11.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 39/5
            
         
      ΚΑΝΟΝΙΣΜΌΣ (ΕΚ) αριθ. 218/2005 ΤΗΣ ΕΠΙΤΡΟΠΉΣ
   
   της 10ης Φεβρουαρίου 2005
   σχετικά με το άνοιγμα, και τον τρόπο διαχείρισης, αυτόνομης δασμολογικής ποσόστωσης για το σκόρδο από την 1η Ιανουαρίου 2005
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τη συνθήκη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας,
   την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 41 πρώτο εδάφιο,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 565/2002 της Επιτροπής (1), καθορίστηκε ο τρόπος διαχείρισης των δασμολογικών ποσοστώσεων και θεσπίστηκε καθεστώς πιστοποιητικών καταγωγής για τα σκόρδα που εισάγονται από τρίτες χώρες.
            
         
               (2)
            
            
               Με τον κανονισμό (ΕΚ) αριθ. 228/2004 της Επιτροπής, της 3ης Φεβρουαρίου 2004, για τη θέσπιση μεταβατικών μέτρων προς εφαρμογή στον κανονισμό (ΕΚ) αριθ. 565/2002 λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας (2), θεσπίστηκαν μέτρα για να δοθεί στους εισαγωγείς αυτών των χωρών η δυνατότητα να επωφεληθούν από τον κανονισμό (ΕΚ) αριθ. 565/2002. Αντικείμενο των μέτρων αυτών ήταν η διάκριση μεταξύ παραδοσιακών και νέων εισαγωγέων στα ανωτέρω νέα κράτη μέλη και η προσαρμογή της έννοιας της ποσότητας αναφοράς, ώστε οι εν λόγω εισαγωγείς να μπορούν να επωφεληθούν από το συγκεκριμένο σύστημα.
            
         
               (3)
            
            
               Για να διασφαλιστεί η συνέχεια του εφοδιασμού της αγοράς της διευρυμένης Κοινότητας, λαμβάνοντας υπόψη τις οικονομικές συνθήκες εφοδιασμού που επικρατούσαν στα νέα κράτη μέλη πριν από την προσχώρησή τους, πρέπει να ανοιχθεί, αυτόνομα και προσωρινά, μια νέα δασμολογική ποσόστωση εισαγωγής για το νωπό ή διατηρημένο με απλή ψύξη σκόρδο του κωδικού ΣΟ 0703 20 00. Η νέα αυτή δασμολογική ποσόστωση προστίθεται σε εκείνες που ανοίχθηκαν με τον κανονισμό (ΕΚ) αριθ. 1077/2004 της Επιτροπής, της 7ης Ιουνίου 2004 (3) και με τον κανονισμό (ΕΚ) αριθ. 1743/2004 της Επιτροπής της 7ης Οκτωβρίου 2004 (4).
            
         
               (4)
            
            
               Η εν λόγω νέα ποσόστωση πρέπει να ανοιχθεί ως μεταβατικό μέτρο και να μην προδικάζει την έκβαση των διαπραγματεύσεων που διεξάγονται στο πλαίσιο του Παγκόσμιου Οργανισμού Εμπορίου (ΠΟΕ) μετά την προσχώρηση νέων κρατών μελών.
            
         
               (5)
            
            
               Η επιτροπή διαχειρίσεως οπωροκηπευτικών δεν διετύπωσε γνώμη εντός της προθεσμίας που ετέθη από τον πρόεδρό της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Από την 1η Ιανουαρίου 2005, ανοίγεται αυτόνομη δασμολογική ποσόστωση 4 400 τόνων (με αύξοντα αριθμό 09.4115), εφεξής καλούμενη «αυτόνομη ποσόστωση», για τις κοινοτικές εισαγωγές σκόρδων, νωπών ή διατηρημένων με απλή ψύξη, που καλύπτονται από τον κωδικό ΣΟ 0703 20 00.
   2.   Το ποσοστό δασμού, το οποίο επιβάλλεται στην αξία των προϊόντων που εισάγονται στο πλαίσιο της αυτόνομης ποσόστωσης, ανέρχεται σε 9,6 %.
   Άρθρο 2
   Για τη διαχείριση της αυτόνομης ποσόστωσης εφαρμόζονται οι κανονισμοί (ΕΚ) αριθ. 565/2002 και (ΕΚ) αριθ. 228/2004, με την επιφύλαξη των διατάξεων του παρόντος κανονισμού.
   Ωστόσο, οι διατάξεις του άρθρου 1, του άρθρου 5 παράγραφος 5 και του άρθρου 6 παράγραφος 1 του κανονισμού (ΕΚ) αριθ. 565/2002 δεν ισχύουν για τη διαχείριση της αυτόνομης ποσόστωσης.
   Άρθρο 3
   Η διάρκεια ισχύος των πιστοποιητικών εισαγωγής που χορηγούνται βάσει της αυτόνομης ποσόστωσης, εφεξής καλούμενα «πιστοποιητικά», περιορίζεται μέχρι τις 30 Ιουνίου 2005.
   Τα πιστοποιητικά φέρουν στη θέση 24 μία από τις ενδείξεις που παρατίθενται στο παράρτημα Ι.
   Άρθρο 4
   1.   Οι εισαγωγείς μπορούν να υποβάλλουν αιτήσεις χορήγησης πιστοποιητικού στις αρμόδιες αρχές των κρατών μελών κατά τη διάρκεια πέντε εργάσιμων ημερών από την ημερομηνία έναρξης της ισχύος του παρόντος κανονισμού.
   Οι αιτήσεις πρέπει να φέρουν στη θέση 20 μία από τις ενδείξεις που παρατίθενται στο παράρτημα ΙΙ.
   2.   Οι αιτήσεις χορήγησης πιστοποιητικού που υποβάλλονται από έναν εισαγωγέα, μπορούν να αφορούν μόνο ποσότητα ίση με το 10 % της αυτόνομης ποσόστωσης κατ’ ανώτατο όριο.
   Άρθρο 5
   Η αυτόνομη ποσόστωση κατανέμεται ως εξής:
   
               —
            
            
               70 % στους παραδοσιακούς εισαγωγείς,
            
         
               —
            
            
               30 % στους νέους εισαγωγείς.
            
         Εάν η διαθέσιμη ποσότητα για τη μία κατηγορία εισαγωγέων δεν εξαντληθεί, το υπόλοιπο μπορεί να διατεθεί στην άλλη κατηγορία.
   Άρθρο 6
   1.   Την έβδομη εργάσιμη ημέρα από την ημερομηνία έναρξης της ισχύος του παρόντος κανονισμού, τα κράτη μέλη γνωστοποιούν στην Επιτροπή τις ποσότητες για τις οποίες έχουν υποβληθεί αιτήσεις χορήγησης πιστοποιητικού.
   2.   Τα πιστοποιητικά εκδίδονται τη δωδέκατη εργάσιμη ημέρα από την ημερομηνία έναρξης της ισχύος του παρόντος κανονισμού, εφόσον η Επιτροπή δεν έχει λάβει ειδικά μέτρα κατ’ εφαρμογή της παραγράφου 3.
   3.   Εάν η Επιτροπή διαπιστώσει, με βάση τα στοιχεία που της έχουν γνωστοποιηθεί κατ’ εφαρμογή της παραγράφου 1, ότι οι ποσότητες που καλύπτονται από τις αιτήσεις χορήγησης πιστοποιητικού υπερβαίνουν τις διαθέσιμες ποσότητες για μια κατηγορία εισαγωγέων σύμφωνα με το άρθρο 5, καθορίζει με κανονισμό ένα ενιαίο ποσοστό μείωσης για τις εν λόγω αιτήσεις.
   Άρθρο 7
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Φεβρουαρίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 86 της 3.4.2002, σ. 11· κανονισμός όπως τροποποιήθηκε τελευταία από τον κανονισμό (ΕΚ) αριθ. 537/2004 (ΕΕ L 86 της 24.3.2004, σ. 9).
   
      (2)  ΕΕ L 39 της 11.2.2004, σ. 10.
   
      (3)  ΕΕ L 203 της 8.6.2004, σ. 7.
   
      (4)  ΕΕ L 311 της 8.10.2004, σ. 19.
   
      ΠΑΡΑΡΤΗΜΑ I
      Ενδείξεις του άρθρου 3
      —   στην ισπανική γλώσσα: Certificado expedido en virtud del Reglamento (CE) no 218/2005 y válido únicamente hasta el 30 de junio de 2005
      —   στην τσεχική γλώσσα: licence vydaná na základě nařízení (ES) č. 218/2005 a platná pouze do 30. června 2005
      —   στη δανική γλώσσα: licens udstedt i henhold til forordning (EF) nr. 218/2005 og kun gyldig til den 30. juni 2005
      —   στη γερμανική γλώσσα: Lizenz gemäß der Verordnung (EG) Nr. 218/2005 erteilt und nur bis zum 30. Juni 2005 gültig
      —   στην εσθονική γλώσσα: määruse (EÜ) nr 218/2005 kohaselt esitatud litsentsitaotlus kehtib ainult kuni 30. juunini 2005
      —   στην ελληνική γλώσσα: πιστοποιητικά που εκδίδονται κατ’ εφαρμογήν του κανονισμού (ΕΚ) αριθ. 218/2005 και ισχύουν έως τις 30 Ιουνίου 2005.
      —   στην αγγλική γλώσσα: licence issued under Regulation (EC) No 218/2005 and valid only until 30 June 2005
      —   στη γαλλική γλώσσα: certificat émis au titre du règlement (CE) no 218/2005 et valable seulement jusqu'au 30 juin 2005
      —   στην ιταλική γλώσσα: Domanda di titolo presentata ai sensi del regolamento (CE) n. 218/2005 e valida soltanto fino al 30 giugno 2005
      —   στη λεττονική γλώσσα: licence ir izsniegta saskaņā ar Regulu (ΕΚ) Nr. 218/2005 un ir derīga tikai līdz 2005. gada 30. jūnijam
      —   στη λιθουανική γλώσσα: licencija, išduota pagal Reglamento (EB) Nr. 218/2005 nuostatas, galiojanti tik iki 2005 m. birželio 30 d.
      —   στην ουγγρική γλώσσα: a 218/2005/ΕΚ rendelet szerinti engedélykérelem, 2005. június 30-ig érvényes
      —   στην ολλανδική γλώσσα: overeenkomstig Verordening (EG) nr. 218/2005 afgegeven certificaat dat slechts geldig is tot en met 30 juni 2005
      —   στην πολωνική γλώσσα: pozwolenie wydane zgodnie z rozporządzeniem (WE) nr 218/2005 i ważne wyłącznie do dnia 30 czerwca 2005 r.
      —   στην πορτογαλική γλώσσα: certificado emitido a título do Regulamento (CE) n.o 218/2005 e eficaz somente até 30 de Junho de 2005
      —   στη σλοβακική γλώσσα: licencia vydaná na základe nariadenia (ES) č. 218/2005 a platná len do 30. júna 2005
      —   στη σλοβενική γλώσσα: dovoljenje, izdano v skladu z Uredbo (ES) št. 218/2005 in veljavno samo do 30. junija 2005
      —   στη φινλανδική γλώσσα: asetuksen (EY) N:o 218/2005 mukainen todistus, joka on voimassa ainoastaan 30 päivään kesäkuuta 2005
      —   στη σουηδική γλώσσα: Licens utfärdad enligt förordning (EG) nr 218/2005, giltig endast till och med den 30 juni 2005.
   
   
      ΠΑΡΑΡΤΗΜΑ II
      Ενδείξεις του άρθρου 4 παράγραφος 1
      —   στην ισπανική γλώσσα: Solicitud de certificado presentada al amparo del Reglamento (CE) no 218/2005
      —   στην τσεχική γλώσσα: žádost o licenci podaná na základě nařízení (ES) č. 218/2005
      —   στη δανική γλώσσα: licensansøgning i henhold til forordning (EF) nr. 218/2005
      —   στη γερμανική γλώσσα: Lizenzantrag gemäß der Verordnung (EG) Nr. 218/2005
      —   στην εσθονική γλώσσα: määruse (EÜ) nr 218/2005 kohaselt esitatud litsentsitaotlus
      —   στην ελληνική γλώσσα: αίτηση χορήγησης πιστοποιητικού κατ’ εφαρμογήν του κανονισμού (ΕΚ) αριθ. 218/2005
      —   στην αγγλική γλώσσα: licence application under Regulation (EC) No 218/2005
      —   στη γαλλική γλώσσα: demande de certificat faite au titre du règlement (CE) no 218/2005
      —   στην ιταλική γλώσσα: Domanda di titolo presentata ai sensi del regolamento (CE) n. 218/2005
      —   στη λετονική γλώσσα: licence pieprasīta saskaņā ar Regulu (ΕΚ) Nr. 218/2005
      —   στη λιθουανική γλώσσα: prašymas išduoti licenciją pagal Reglamentą (EB) Nr. 218/2005
      —   στην ουγγρική γλώσσα: a 218/2005/ΕΚ rendelet szerinti engedélykérelem
      —   στην ολλανδική γλώσσα: overeenkomstig Verordening (EG) nr. 218/2005 ingediende certificaataanvraag
      —   στην πολωνική γλώσσα: wniosek o pozwolenie przedłożony zgodnie z rozporządzeniem (WE) nr 218/2005
      —   στην πορτογαλική γλώσσα: pedido de certificado apresentado a título do Regulamento (CE) n.o 218/2005
      —   στη σλοβακική γλώσσα: žiadosť o licenciu na základe nariadenia (ES) č. 218/2005
      —   στη σλοβενική γλώσσα: dovoljenje, izdano v skladu z Uredbo (ES) št. 218/2005
      —   στη φινλανδική γλώσσα: asetuksen (EY) N:o 218/2005 mukainen todistushakemus
      —   στη σουηδική γλώσσα: Licensansökan enligt förordning (EG) nr 218/2005